Datum: 20. 8. 2019

Spoštovani,

posredujemo vam odgovore na vprašanja gospodarskih subjektov za javno naročilo »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 3, 9, 13 1. DEL, 14 1. DEL, 18, 20, 21, 23, 24, 25, 26 1. DEL, 31, 37 in 38«, ki smo jih prejeli preko Portala javnih naročil.

VPRAŠANJE:

OBJAVILI STE PREMER VRTIN PRI PODVRTAVANJU. KAJ BI LAHKO OBJAVILI ŠE DOLŽINE PODVRTAVANJA NA POSAMEZNIH LOKACIJAH? NI NAMREČ ISTO ČE VRTAM LUKNJO POD DRAVO ALI PA POD LJUBLJANICO. PONUDIT MORAM PA KPL.

ODGOVOR:

192-5201- Litijska cesta, odsek 1 – ocenjena dolžina podvrtavanja: 30 m,

552-5201- Litijska cesta, odsek 1 - tlačni vod – ocenjena dolžina podvrtavanja: 30 m. Podvrtavanje je na skupni lokaciji,

553-5201- Sostrska cesta - tlačni vod – ocenjena dolžina podvrtavanja: 20 m,

554-5201- Sostrska cesta, Sostrska cesta, odcep 3 – ocenjena dolžina podvrtavanja: 20 m. Podvrtavanje je na skupni lokaciji,

68-5201- Sončna pot - Dolžina podvrtavanja: 25m.

VPRAŠANJE:

Spoštovani, v tehničnih specifikacijah določeno tehnološko opremo opisujete tako natančno, da ponudniki lahko v posameznih primerih izberemo le enega proizvajalca, ki v popolnosti ustreza opisu. Ali lahko smatramo, da boste sprejeli tudi tehnološko opremo enakovrednih ali boljših karakteristik oz. lastnosti, kakor vas zavezuje zakonodaja s področja javnega naročanja?

Lep pozdrav.

ODGOVOR:

Z navedbo tehničnih karakteristik v razpisni dokumentaciji so postavljeni minimalni standardi za tehnološko opremo, ki jih mora ponudnik pri pripravi svoje ponudbe upoštevati, uspešni ponudnik pa bo ob prevzemu posla zavezan k dobavi in vgradnji tehnološke opreme z navedenimi minimalnimi karakteristikami (omogočena bo skladno z ZJN-3 dobava in vgradnja  tehnološke opreme enakovrednih ali boljših karakteristik).

VPRAŠANJE:

Naročnika prosimo, da spremeni dokumentacijo na način, da dovoli tudi zaposlitev za krajši delovni čas na podlagi 65. člena ZDR. Na podlagi oblikovanega obveznega pogoja namreč naročnik favorizira določene potencialne ponudnike ter zapira konkurenco strožje kot to določa zakon. Ravno zaradi transparentne porabe evropskih sredstev pričakujemo, da bo naročnik zagotovil enakopravno obravnavo vseh ponudnikov. Z navedeno zahtevo bo naročnik še vedno zmanjšal riziko neprisotnosti vodje gradnje, hkrati pa omogočil večjo konkurenco ponudnikov.

Predlagamo spremembo razpisne dokumentacije v točki 11.4.3. kot sledi: Ponudnikov vodja del mora biti zaposlen pri ponudniku za polni delovni čas ali za krajši delovni čas v posebnih primerih ali za krajši delovni čas na podlagi 65. člena ZDR-1.

ODGOVOR:

Skladno s točko 11.4.3. razpisne dokumentacije, mora ponudnik glede zaposlitve vode del izpolnjevati pogoje skladno s 14. členom Gradbenega zakona kot navedeno: 11.4.3 Ponudnikov vodja del izpolnjuje pogoje v skladu z Gradbenim zakonom za vodjo del, ki je zaposlen pri ponudniku za polni delovni čas ali za krajši delovni čas v posebnih primerih v skladu z ZDR-1.

V kolikor ponudnik oddajo ponudbo v skupnem nastopu s partnerji oziroma s podizvajalci morajo temu pogoju zadostiti vsi gospodarski subjekti, ki bodo izvajali dejavnost gradbeništva v okviru predmetnega projekta.

Zaposlitev na podlagi 65. člena ZDR-1 ne obravnava zaposlitev za krajši delovni čas, ki velja v posebnih primerih (to je obravnavano v 67. členu ZDR-1) in bi bila ta sprememba razpisnega pogoja za vodjo del v nasprotju z določbo 14. člena GZ, zato naročnik pogoja v tem delu ne bo spreminjal.

VPRAŠANJE:

glede na objavljen novi popis, smo opozorili na napake pri sklicih, napake niso v celoti odpravljene, še zmeraj je na listu 23 CP Z REKAPITULACIJA 08. Električne inštalacije in električna oprema NAPAČAN SEŠTEVEK V REKAPITULACIJI - SKLIC JE NAPAČEN ZA ELEKTRIČNA DELA.

ODGOVOR:

Naročnik na svoji spletni strani objavlja popravek popisa del, v katerem je popravljeno zgolj: LIST 23 CP Z, REKAPITULACIJA ČRPALIŠČE ZAVOGLJE, 08 Električne inštalacije in električna oprema (vrstica 11, stolpec K) se spremeni sklic iz napačnega =J276307 v pravilnega =K324.

VPRAŠANJE:

Ali partner lahko izvaja dela, če vodilni partner predloži reference? Naročnika pozivamo, da sproti odgovarja na vprašanja.

ODGOVOR:

Da, saj gre za solidarno odgovornost partnerjev v skupnem nastopu.

Lepo pozdravljeni!

JAVNI HOLDING Ljubljana, d.o.o.

Sektor za javna naročila